มีอาการคันและแดง บริเวณช่องที่ปัสสาวะและภายนอกช่องคลอด เป็นมา3-4 วันแล้วค่ะ ซึ่งประจำเดือนก็ใกล้จะมาแล้วค่ะ อยากทราบว่าร้ายแรงมั้ยคะ ต้องทำยังไงคะ
สวัสดีค่ะ อาการคันที่ช่องคลอด อาจเกิดจาก-การติดเชื้อราในช่องคลอด โดยมักมีตกขาวปริมาณมาก มีสีขาวขุ่นจับตัวเป็นก้อนคล้ายแป้งเปียกหรือนมบูด-การติดเชื้อแบคทีเรียหรือโพรโทซัวในช่องคลอด อาจคัน และมีตกขาวสีเขียวหรือเหลือง มีกลิ่นเหม็นผิดปกติ-ติดเชื้อราบริเวณอวัยวะเพศภายนอก มักเกิดเป็นผื่นสีแดง มีขุย และคันมากผิวหนังอาจมีลักณะบวมแดงลอกก็ได้-การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอกหากคันมาก อวัยวะเพศบวมแดง ตกขาวมีเลือดปน บวมและปวดช่องคลอดหรือปากช่องคลอดมาก ปัสสาวะแสบขัด ควรพบแพทย์เพื่อตรวจเพิ่มเติมเบื้องต้นแนะนำไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ใส่เสื้อผ้าที่ระบายอากาศได้ดี ไม่อับชื้น